ગુરુવારની મેચમાં શ્રીલંકા માટે યશોદા મેન્ડીસે 27 અને હંસિની પરેરાએ 46 રન ફટકાર્યા હતા. પરેરાએ 43 બોલની ઇનિંગ્સમાં ચાર બાઉન્ડ્રી ફટકારી હતી. જોકે આ બે સિવાય બાકીની કોઈ ખેલાડી ડબલ ફિગર સુધી પહોંચી શકી ન હતી. સ્પિનર એકતા બિસ્તે ભારત માટે બે વિકેટ લીધી હતી તો ઝુલન ગોસ્વામી, અનુજા પાટિલ અને પૂનમ યાદવે એક એક વિકેટ લીધી હતી. 108 રનના ટારગેટ સામે રમતી ભારતીય વિમેન્સ ટીમ માટે મિતાલી રાજે 23, કેપ્ટન હરમનપ્રિત કૌરે 24 રન ફટકાર્યા હતા જ્યારે વેદા ક્રિષ્ણમૂર્તિએ સર્વોચ્ચ સ્કોર નોંધાવતાં 23 બોલમાં 29 રનનું યોગદાન આપ્યું હતું.